Source: http://millimalli.blogspot.com/2010/
Timestamp: 2018-12-17 00:14:40+00:00

Document:
Millimalli: 2010
Lõpp.....ja algus...
Mis piilud siin?
http://www.youtube.com/watch?v=HIrMqeds3fc&feature=related
Aastaring on täis?
Mis oli, mis on, mis tuleb, mis tulemata ei jää, mis jääb tulemata ja millega jääb süda rahule - jälle läheb kaartide ja pendli pealt ennustamiseks. Endale kaarte panna on üksjagu suur pettus, mittemeeldivat hakkad kohe leebemalt tõlgendama. Ennustamine pidi käima alateadvuse kaudu suheldes.
Kalendrid horoskoobiga kadusid lettidelt kui soojad saiad, kõik tahavad teada mis 2011 aastal juhtuma hakkab.
Aga horoskoopidesse millimalli ei usu, ikka on just millimalli erand, kelle kohta reeglid ei kehti.
Tulevikku ette teada, polegi vaja. Suuremat huvi pakub minevik, minevik laiemas, globaalses mõttes.
See mida koolis õppisime oli Darwini eksitus.
Kuhu kadus Atlantis ühe päevaga? Elulille muster, Lemuuria muistne manner.
Terrakatosõdalased
Püramiidide saladused. Kas kunagi selgub........
Jutud liiguvad, et Thothi salakamber asub Gizas Suure Sfinksi tagakäppade vahel ja seal maa all olevat salakamber, kuhu on kogu tõde püramiididest ja nende ehitamisest jäädvustatud
Enamik tänapäevaseid akadeemikuid on nagu parteifunktsionärid, kõik, olgu see mis tahes, mida ütlevad teised, pole võimalik...
Niikaua kui pole näinud ja tõestatud - ei usu!
Niisugune skeptik oli ka millimalli.
Kõik muutub kui koged imet, tõelist imet mis on täiesti mõistusevastane. Juhul kui seda sinuga kunagi ei juhtu, jääb kahjuks sinu ime ainult laste muinasjuttudesse, sellest rääkijad veidrikeks, luiskajateks või muinasjutuvestjateks.
Kallis külaline, sõber, vaenlane, kes tahes ja mis iganes põhjusel sa siin vanaaasta õhtul ringi luusid - head vanaaasta lõppu sulle!!!!
Oota oma imet ehk tuleb see uuel aastal.
kell December 30, 2010
Euroopa 5 rikkama valla hulgas
Hurraa ...... Audru vallavalitsus ostis/ärastas/sundvõõrandas vm eraettevõtte SW Energia!!!
Audru Vallavalitsuse 13. oktoober 2010 korralduse nr 347 https://docs.google.com/leaf?id=0B2O3WIDSBFSdYmM1MmU0MWMtNTNmOC00ZDJhLWI1NjQtNTU1MjgxYjE0MGQ1&sort=name&layout=list&num=50
preambulis on seadusliku alusena viidatud KOKS § 30 lg 3
KOKS § 30 lg 3 sätestab (https://www.riigiteataja.ee/akt/13312632)
„Valla- või linnavalitsus kehtestab oma korraldusega valla või linna asutuse poolt osutatavate teenuste hinnad, arvestades seejuures haldusmenetluse seaduse § 5 lõikes 3 sätestatut“
Kas OÜ SW Energia on nüüd Audru valla asutus? Kuidas sai OÜ SW Energiast Audru valla asutus?
Kas vallavalitsus ostis eraettevõtte ära - oleme nüüd palju rikkamad, veel mõni kütusefirma Neste, Statoil ja hops, Euroopa 5 rikkama valla hulgas???
Halloo ........vallavalitsus, palju õnne !!!!
Keegi võiks talendi võistlusele minna!
Viitamine sellele seadusesättele (KOKS § 30 lg 3) ei ole asjakohane!
Kas vallavalitsus parandab oma korralduse kus preambulis viide valele õiguslikule alusele KOKS § 30 lg 3 ja asendab selle asjakohasega, (KOKS §30 lg 1 p3) ootame vaatame?
kell December 21, 2010
Enne teen, siis küsin luba
Ükskõik mida vaatad, ikka jama. Miskit kergitad, seal haiseb.
Põhiline, mitte tunnistada, et millimallil õigus aga kohapoisid panid mööda.
Mis siis jälle juhtus - ei saa mitte vaiki olla.
Tekkis väike probleem valla munitsipaalmaade jagamisel volikogu (valimisliit Audru ) liikmetele. Õnneks esialgu ikka hoonestusõiguse seadmisel, volikogu liikmete MTÜ- dele.
Valla maadele on seatud enampakkumiseta, tasuta hoonestamisõigus vallavolikogu esimehe, hr Siim Suursilla, revisjonikomisjoni esimehe, pr Mercedes Merimaa ja volikogu aseesimehe hr Mati Suti MTÜ- de kasuks.
Kui hoonestusõigus juba seati, tulnuks seda teha kõiki seadusi ja õigusakte järgides.
Kuidas seadust rikuti?
Vastavalt MRS § 25 lg 3 https://www.riigiteataja.ee/akt/13335379
võib kohalik omavalitsus munitsipaali antud sotsiaalmaa (üldmaa alaliik) sihtotstarbega maad hoonestusõigusega koormata üksnes Keskkonnaministri või Vabariigi Valitsuse loal. (olenevalt siis sellest kelle otsusega omavalitsusele maa anti )
Pandi mööda, mingit luba ei küsitud. Volikogu seadis hoonestusõiguse ilma, et oleks järginud seadusest tulenevat kohustust - Keskkonnaministri loa olemasolu (ühel juhul ka Vabariigi Valitsuse luba) aga loa puudumine ei olnud ainuke viga.
Millimalli püüdis selgitada istungil, käis vallavalitsuses ja palus näha lube, esitas teabenõude aga keegi ei pannud tähele ega tahtnud aru saada - mis luba, milleks, pole midagi vaja.
Millimalli segab süstemaatiliselt vallavalitsuse tööd. Valitsus hävitab süstemaatiliselt millimalli ajurakke. Kohapoisid mängivad trips -traps-trulli, nagu lapsed.
Nüüd, kui millimalli on kirjad pädevatele asutustele kontrolli algatamiseks saatnud, hakkas liikumine pihta.
Dokumendiregistrist nähtub, et aastase hilinemisega palutakse ka Keskkonnaministrilt luba.
(http://avalik.amphora.ee/audruvv/message.aspx?id=21078)
Kõigepealt seame hoonestusõiguse ja kui seaduserikkumisega vahele jääme, küsime loa.
Või mis viga see kah.......kosmeetiline iluviga!
Aga volikogu revisjonikomisjon.... halloo ...... pr Mercedes Merimaa.
Ups....revisjonikomisjoni aastane töö - poole lehekülje pikkune "akt"või "Pakt" - vigu ei leitud, kõik on OK - kontrollimisele kuulus 4 arvet (sellest hiljem).
kell December 17, 2010
Audru kohalik omavalitsus ei häbene ka miskit.
Oi, millise odava triki või nipiga muudeti valla üldplaneeringut, serveerides seda muutmist kui ebatäpsuse parandamist. Kõik ikka arendaja, mitte vallarahva huvides.
Ometi tahetakse jätta muljet, et neil läheb korda....... ja nagu poliitikutelgi tavaks, tunti loomulikult Audru valla pärast muret juba põlvpükstes mööda lehmakakist rukkivälja joostes või kummikeksu hüpates.
Kui lugesid eelmist postitust siis nägid, olin välja toonud ja rõhutanud üldplaneeringus olevat lõiku " Vähemalt 5 elamukrundiga ala detailplaneeringu koostamisel tuleb tagada vähemalt üks keskmise elamukrundi suurusega avalik haljasala; iga järgneva elamukrundi kohta tuleb planeeritaval alal tagada täiendav 20% suurune avalik haljasala"
Selline sõnastus, kus on arvnäitaja „5“, jookseb läbi kõigis üldplaneeringu menetluse etappides ja üldplaneeringuga seotud dokumentides.
Juba üldplaneeringu menetlemise algetapis on selgelt väljendatud eesmärgipärast tahet, et üle 5 krundiga elamuala rajamisel tuleb tagada vähemalt 1 keskmise elamukrundi suurusega avalik haljasala.
Üldplaneeringu eskiisi tutvustamise protokollis ( lk 2 lõpus )http://www.audru.ee/files/documents/planeeringud/protokoll_2008_04_22_YP_avalik_arutelu.doc „Inimesed tulevad siis valda elama, siis sellepärast, et siin on rohelisem ja privaatsem kui linnas. Sellepärast on ka järgmine tingimus.
Üle 5 krundiga elamualal ..........“
KSH aruanne punkt 8 alap 4 kirjas
( http://www.audru.ee/files/documents/planeeringud/Audru_YP_KSH_aruanne.pdf )
„5 või enama uue elamukrundiga ........"
Nüüd kui üldplaneering heaks kiidetud ja kehtestatud, avastas valimisliit Audru, et arvnäitaja "5" ei sobi kohe mitte enam ja see tuleks kuidagi asendada 10 ga.
Aga üldplaneeringut niisama muuta ei tohi. Leiti, et nutikas on teha see muudatus paranduse nime all.
Aga see ei sobi millimallile, sest millimalli ja proua Inda arvavad teadvat mis on ebatäpsuse parandamine, mis muutmine. Majakarp majakarbi otsas, ilma piisava üldmaata mänguväljakutele ja palliplatsidele ei oleks saanud ka meie poolthääli.
Hoopis imelikul kombel ilmus Audru valla ehitusmäärusele veel üks mõttetu Lisa 6/2 kuhu lihtsalt kopeeritud vaidlusalune lõik, kuid arv 5 asendatud arvuga 10. Tekib küsimus miks tekitati ehitusmäärusele juurde üks mõttetu lisa.
Määruse lisadele tuleb viidata määruse tekstis. Audru valla ehitusmäärusel on 7 lisa, milledele kõigile on määruse tekstis viidatud kuid lisa 6/2 pole ehitusmääruses sõnagagi mainitud. Niisugust lisa 6/2 ei olnud ehitusmääruse kehtestamisel volikogus, see on vormistatud juurde hiljem. Täiendava lisa vormistamisega püüti näidata nagu oleks ehitusmääruse lisas viidatud arvnäitajale 10. Väga tobe, ja mõttetu vaev juba sellepoolest, et ehitusmäärusega (veel vähem selle väidetava lisaga) ei saa reguleerida seda valdkonda mis tuleb paika panna üldplaneeringuga.
Hoolimata kõigist võttis Audru Vallavolikogu 04.11.2010 vastu määruse nr 30 (http://avalik.amphora.ee/AUDRUVV/document.aspx?id=20282)
mille kohaselt parandatakse (loe muudetakse) Audru valla üldplaneeringu peatükis 2.2.3 kuuendas lõigus olev ebatäpsus 5 ja asendatakse see 10 ga.
Sõnastus üldplaneeringus peale parandamist (muutmist): „Vähemalt 10 elamukrundiga ala detailplaneeringu koostamisel tuleb tagada vähemalt üks keskmise elamukrundi suurusega avalik haljasala; iga järgneva elamukrundi kohta tuleb planeeritaval alal tagada täiendav 20% suurune avalik haljasala
(huvitav, kuidas "parandatakse" KSH aruanne, kas järjekordne ebatäpsus, või jäetakse hoopis parandmatta).
Määruse preambulis on viidatud Haldusmenetluse seaduse § 59 Ilmse ebatäpsuse parandamine haldusaktis https://www.riigiteataja.ee/akt/13184742
„Haldusorgan parandab seadusega haldusakti muutmiseks ettenähtud menetluskorda järgimata haldusaktis kirjavea ja muu ilmse ebatäpsuse, mis ei mõjuta haldusakti sisu. Haldusorgan teeb haldusakti parandamise teatavaks haldusakti adressaadile“
Vastavalt HMS §59 võib parandada ainult ilmse ebatäpsuse.
Kuidas on arv „10„ täpsem kui arv „5“.
HMS § 59 kohaselt ilmse ebatäpsuse parandamine ei tohi mõjutada haldusakti sisu.
Käesoleval juhul mõjutas see "parandamine" oluliselt haldusakti sisu.
Kas keegi julgeb väita, et pole oluline kas haljasala krunt tuleb moodusta alates 5-ndast või alates 10-ndast elamukrundist.
Hallooo ......................vallavolikogu, tarkade klubi - helistage sõbrale või perearstile.
Muudeti ja mõjutati oluliselt kehtestatud üldplaneeringu sisu kuid avalikkusel ei antud võimalust kasutada seadusest tulenevat õigust, esitada muudatuste kohta ettepanekuid ja vastuväiteid.
Üldplaneeringu niisugune räige muutmine, on õigusvastane.
Millimalli ei saa aru, miks alati arvestatakse arendaja mitte vallakodaniku huvidega. Paljudel juhtudel on tegemist mitte kohalike arendajatega, kelle jaoks siinne keskkond suuremat väärtust kui toodetav kasum ei omagi.
Aga kõik on lubatud kui sul RAHA on?
Pisike soov - kähku rikkaks saada, parem, kui enne lõunat, sest ei tea, kas õhtusöögile enam jõuabki.
Kaua seda tühja kotti püsti aetakse?
Jälle vallavolikogu kehtestab näo või rahakoti järgi planeeringuid, ei mingeid seadusi. Sellele sekundeerib Pärnu Maavalitsuse teatud seltskond. Kui volikogu esimees hr Suursild näeb, et millimalli jälle ohustab "äri", avastab seadusevastast, võtab ta jalad kõhualt välja ja sibab maavalitsusse. Seal mõeldakse plaanid = planeeritakse.
Loed kui kolmanda klassi esseed, ise kutsuvad nad seda hellitavalt maavanema järelevalveks. Kui arvad, et ajan jura siis oota, panen edaspidi ülesse, näed ja imestad. Seaduste tundjaid peaks millimalli blogi külastajate seas olema ohtrasti, arvestades kui mitmetest maavalitsustest, ministeeriumidest ja teistest omavalitsustest sisse logitakse.
Maaosakonna juhataja, Klaasseni jutukesed olid selle kõrval ikka tegijad, keerutas mis ta keerutas aga vähemalt kirjutas midagi.
Maavalitsus vajab tugiisikut kes ta kuradikeste juurest välja aitaks, sinna kus oleks tema koht, kus valitsevad ausus, seaduslikkus, sõltumatus, tema seaduses määratletud eesmärk - kaitsta avalikku huvi ja lähtuda seadustest.
Häädemeeste ja Audru vallas maadega sahkerdamise üle teostab Pärnu maavalitsus (maavanem) järelevalvet juba üle aasta. Ootavad,et tähtajad kukuksid. Maaamet oma seisukoha ammu öelnud aga Pärnu maavalitsus ei taha ega julge seda tunnistada.
Maavanema järelevalve on oma olemuselt riiklik järelevalve kohaliku omavalitsusüksuse üksikakti õiguspärasuse üle, mis teenib avaliku huvi kaitset. Kohtupraktikas on märgitud, et menetluse eesmärk on eeskätt tagada avalikku huvi, et kohalik omavalitsus järgiks seaduslikkuse printsiipi ja toimiks õiguspäraselt
Kaua seda tühja kotti ikka püsti ajada, õigus paistab olevat nendel kes arvavd, et maavalitsusele sellisel kujul, tuleks teha RESTART.
kell November 24, 2010
Audru valla sotsiaalhoolekande arengukavas on kirjas " Erivajadustega inimestele, sealhulgas ratastooliga liikuvatele, on tagatud juurdepääs vallamajja, koolidesse, rahvamajadesse, Audru Muuseumi, Audru, Jõõpre ja Lindi raamatukogudesse, Audru Lasteaia Vikerkaare majja.
Aga ambulatoorium, kas see mitte kõige olulisem ei pidanuks olema!!!!Invaliidid, haiged!!!Isegi käsipuud ei olnud. Oleks elementaarne arvestada liikumispuudega inimestega.
Kui volikogus oli arutusel arengukava siis näis lausa uskumatuna, kaldtee ehitamine ambulatooriumile oli tulevikuplaanis. Tublid valimisliit Audru elukutselised "istujad", nii väike ja tähtsusetu asi ei saanudki teid häirida. Mingid invaliidid, erivajadused, mis teil nendega asja, vaadaku ise kuidas saavad.
kaldtee tulnuks ehitada majandus- ja kommunikatsiooniministri sellekohane määrus alusel juba alates aastast 2003. (vt 2003 a Majandus- ja kommunikatsiooniministri määrus „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes“, p 12
Üllatus, üllatus!!
Kui eile vallavanem Hr Joonasega sellel teemal vestlesime siis oli üllatus suur - ehitatakse.
Eile saigi asi teoks!
Nüüd on sissepääs käruga ja lapsevankriga, tule kuidas tahad, kasvõi raudvoodiga. Tubli hr Joonas - ära tegid! Ole sa tänatud! Hr Talisoo oleks pidanud 7 aastat tagasi sellega maha saama. Ja sotsiaalnõunik, Hr Tarre, kelle valdkonda see otseselt puudutas, ei näinud pikkade aastate jooksul manna- ja makaronihunnikute tagant puudega ja haige inimese häda.
Aga mis sest enam, nüüd on ta olemas ja kui ka mitte kõige parem, siis ikkagi vääääga vajalik.
kell November 16, 2010
Täiesti ootuspärane vastus
Sekretärile saadetud arupärimisele saabus nagu ikka täiesti sisutu ja ootuspärane vastus. Seda pikalt kommenteerima ei hakka, loe ise kui viitsid idiootsusele oma aega raisata siin LK1, LK2
Ühesõnaga, sekretär ei olevat kohustatud meile vastama, aga et midagi ikka paberile panna, kopeeriti kohaliku omavalitsuse korralduse seadust. See on tavaline Audru vallavalitsuse lapsik ja labane nipp, et vältida arupärimistele sisulist vastamist..
Aga mis si----ti see uuesti. Saadame teele uue arupärimise ja just niikaua, kuni tuleb sisuline vastus. Kui sekretär ei pea oma valetamist, lohakat ning ebakompententset käitumist selgitama, siis järelikult tahab seda teha vallavanem ise, peame talle selle võimaluse andma
Keegi midagi ei oska, tea ega pea.
Volikogu esimees ja vallaametnikud osalevad nagu suures reality-shows kus publik saab hääletada, kes järgmisel kokkulepitud perioodil nende raha eest hästi elab.
Sõnastame arupärimise ümber ja vaatame kas vastus tuleb ja milline see tuleb.
Uuesti meie arupärimine siin
Oli plaanis kajastada igat volikogu istungit aga näe, pole jõudnud. Materjali millest kirjutada oleks tohutult palju, see ajab segadusse, ei tea mida võtta mida jätta .
Mis toimub on pehmelt öeldes jabur.
Seadusetus on muutunud seaduseks.
Volikogu liikmete poliitiline ükskõiksus läheneb ohu piirile.
Täielik vastutuse puudumine, huviorbiidis on põhiliselt erahuvid.
Vallavõimu peaks vallakodanikule inimsõbralikumaks muuta. Selleks tuleks vaid staažikatele "kõiketeadjatele" volikogudesse uksed sulgeda, ja elanike huvide eest seista tahtjatele aga avada. Uute inimeste kaasamine volikogudesse võiks muuta arusaamu – esindatakse inimesi, vald on vallakodaniku jaoks.
Homme vaatame kuidas korraldati seadust rikkudes riigihankeid, kuidas detailplaneeringute kehtestamisel eiratakse vallakodanike huve, arvestades ainult arendaja erahuvidega - ja veel palju muud.
OÜ Suured Sõnad!!!
Revisjonikomisjon - mis see veel on?
Täna (27.10.2010) ilmusid millimalli ja proua Inda suure protesti peale valla kodulehele kaks revisjonikomisjoni koosoleku protokolli. Juuni kuu omad, mis mõlemad vormistatud 27.10.2010 seega neli kuud hiljem. Miks ka mitte? Ikkagi edasiminek. Kevadel oli rev komisjoni protokollide kaustas mõni üksik dokument, viimane aastast 2008.
Traditsiooniliselt ja demokraatia põhimõtteid hindavas omavalitsuses kuuluvad revisjonikomisjoni opositsiooni liikmed, keegi ei saa/tohi ennast ise kontrollida. Ära arva, et millimalli unistus olnuks sinna kuuluda. Millimallil pole ambitsioone, ta saab ilma ühegi komisjoni abita kätte kõik, mis teda huvitab.
Kõige suuremat tööd eeldav komisjon. Asjaosaliste ütlust mööda pole koosolekuid toimunud, ühtegi kontrolli teostatud. Näed siis,saab ka kergemalt, eriti kui tekk on ühine.Tekk on paks ei paista läbi, teki all ei ole häbi“. Raamatupidaja poolt koostatud aruandest väike copy/paste ja näidend volikogus ees võib alata - "siilike udus"
Tõehetk tuleb detsembris – revisjonikomisjoni aastaaruanne.
Kas õnnetul rev komisjonil antakse ka mõni väike veake "töötegemise" tõestuseks - ai, ai, ai vallalehele kulutati 10 kr rohkem kui ette nähtud. Nutikas oleks aruandesse pikkida millimalli poolt juba avalikustatud rikkumisi ja siis teha nägusid – vaata mind, vaata mind.
Ja miks mulle tundub, et rev komisjoni esimees kaitseb tulihingeliselt, kõiki rikkumisi. Sõidupäevikute täitmise kohustus tuli ka pr Merimaa arvates just alles ja sellepärast seda vallas ei olevat täidetud.
Halloo .. kas 1 märts 2003 on tõesti „alles“?
Korruptsioonivastane seadus – mis loom see veel on, meie vallas neid elukaid ju ometi ei liigu.
Siim seisab kui raudpolt, juhatab istungit ja hääletab kaasa kui otsustatakse temaga seotud MTÜ le tasuta hoonestusõiguse seadmine. Pr Merimaa aga asub kaitsesse.
Kogemuslikult võin öelda, et revisjonikomisjoni raamatupidamislikud teadmised piirduvad - deebet aknapool, kreedit uksepool.
Audru valla revisjonikomisjon eksisteerib ainult paberil ja palgalehel.
Hallo ... hr Siim, kas jäid sinna POL-i nukkuma, miks revisjonikomisjoni tööplaan pole isegi veel aasta lõpuks volikogu poolt kinnitatud.
Tulemus ja tiitel - maakonnas kõige rohkem korrumpeerunud vald, sousti saavad kaela need kes sigaduste tegemise ajal pumba juures polnudki.
Põhjuse ja tagajärje seos. Kontroll. Puudub minimaalsemgi sisekontrollisüsteem. Need kes pidanuks kontrollima, jagama juriidilist poolt, sekretär ja revisjonikomisjon on - KÖKI – MÖKI.
Aga siin meie selgitustaotlus, millele sisulise vastuse ootamine on millimalli arvates sama mõttetu kui kella keeramine.
Audru vallavolikogu revisjonikomisjon 21.10.2010
Pr Mercedes Merimaa
Pärna allee 7, Audru alevik, Pärnumaa
Selgitustaotlus ja teabenõue (revisjonikomisjoni tööplaan )
Audru valla põhimääruse § 40 lg 1 kohaselt teostab revisjonikomisjon kontrolli volikogu poolt kinnitatud revisjonikomisjoni tööplaani või volikogu otsuse kohaselt .
Asjast huvitatud vallakodanikena oleme hoolega lugenud kõiki volikogu protokolle kuid ei ole leidnud nende päevakorras revisjonikomisjoni tööplaani kinnitamist või volikogu otsust kus on toodud mida revisjonikomisjon on kohustatud sellel aastal kontrollima. Aasta saab läbi kuid revisjonikomisjoni tööplaani ei ole volikogu veel kinnitanudki!!
Kuna oleme teadlikud, et revisjonikomisjonil ei ole õigust oma pädevust ületada ja ise otsustada mida kui palju kontrollida, siis on tekkinud mure kas meie vallavolikogu revisjonikomisjon üldse eksisteerib rohkem kui paberil ja palgalehel.
Palun saata nõutud dokument ja vastata esitatud küsimustele.
1.Palun saata koopia revisjonikomisjoni tööplaanist mille alusel teostate käesoleval aastal kontroll. Kui tööplaani saata ei ole, siis palun selgitage miks seda ei ole, mille alusel teostate kontrolli.
2. Kelle poolt tööplaan on koostatud, kas see isik oli pädev otsuatama mida kontrollida, viidake ka vastavale õigusakti sättele.
3. Meile teadaolevalt ei ole revisjonikomisjon sellel aastal veel ühtegi kontrolli teostanud ega isegi mitte alustanud, kas see vastab tõele? Kui ei vasta siis palun tuua valdkonnad mida olete juba kontrollinud ja mis veel sellel aastal kontrollimisele kuulub ning kelle ülesandel just neid valdkondi kontrollite.
(ei ole küsitud kontrolli tulemuste kohta, vaid tööplaani mis volikogu oleks pidanud kinnitama, nii et vastus a` la ei tohi avalikustada, ei ole passlik)
4. Olete valitseva „Valimisliit Audru“ liige. Üks nendest, kes olnud volikogu liige kõige kauem ja kes saanud vallalt kõige rohkem soodustusi ja toetusi MTÜ- dele kuhu kuulute.
Peaksite olema teadlik korruptsiooniseaduses sätestatust kuid hääletanud ikka poolt kui otsustatud raha eraldamist ühingutele, mille juhatusse kuulute. Olete teadlik ka paljudest teistest rikkumistest kuid vaadanud seda õigustavalt või vaikides pealt, revisjoniaktides on rikkumised välja toomata. Sellepärast on sõltumatu revisjonikomisjoni esimehena teid väga raske ette kujutada ja demokaatiast on asi väga kaugel.
Kas te ei leie, et eesti rahva vanasõna „koer ei hammusta peremehe kätt kes teda toidab“ on siin kohane,pealegi kui üks „pime“ revisjoniakt (copy paste maj aasta aruanndest) on üllitatud. Tõdedes kui suure hulga puudusi ja ebaseaduslikkust on välja toonud teised intstantsid ja opositsioon, revisjonikomisjon aga ei midagi, on vallakodanike niisugune arvamus põhjendatud.
Palume vastata kõigile 4 punktis toodule sisuliselt ja põhjalikult
Punktis 1 nõutud koopia palume saata teabenõudele vastamise tähtajast kinnipidades 5 tp jooksul..
kell November 02, 2010
kell September 01, 2010
Maavanem tühistas T. Kivimägi poolt Fjordfresh Holdingule antud (Kalakasvatuse) maa omandamise loa.
Hapukurgi hooaeg on käes. Seda igas mõttes.
Kas tõesti on aeg juba niikaugel?
Minu aias kasvab üks pihlakas ja näe - tema marjad on punased. Ma ei märka kunagi, millal pihlamarjad valmivad.
Ööbiku laulu on asendanud rohutirtsude monotoone kakofoonia. Varasemate liikide esimesed sirinad olid kuulda juba juuni teisel poolel. Mida edasi sügise poole, seda rohkem siristajaid ilmub. Kulminatsioon saabuski augustis. Esimeste külmade saabudes kõik ritsikad ja rohutirtsud hukkuvad.
Jah, sügis on käes. Midagi aidas midagi salves.
No niisugust üle 30 kraadist kuuma kogu aeg tõesti ei taha, aga 25 kraadi - pole paha. Suvi on paganama lühike. Ainuke õige suvekuu on meil tavaliselt juuli. Jaanipäevani on öökülmad ja august on juba sügise algus.
Suvel tuleb puhata ja laiselda. Laiskust pidi olema kahte tüüpi.
Idamaine laiskus - vedeled päikese käes, lörbid kohvi või teed ja kuulad muusikat, peaasi väldid igasugu tegevust.
Lääne laiskus - elu topitakse täis kõiksugu sundtegevusi, et ei jääks aega tõsisemate küsimustega tegelemiseks.
Planeerisin juba jaanipäeval mitut postitust, sai isegi alustatud aga kuumus oli nii suur, aju oli puhkerežiimis ja juba hiire liigutamine ajas higistama. See planeerimine on üldse üks kasutu tegevus. Terve elu planeerid, et lõpuks ikka plaaniväliselt oma ots leida.
Nii mõnigi arvas, lootis, et millimallil on vist suu kinni topitud või istub hoopis trellide taga. Läheb veel natuke aega enne kui süsteem mulle õige § leiab. Kõigepealt leitakse süüdlane ja siis otsitakse sobilik paragrahv. Targad riigimehed räägivad, et EV teatud seaduste eesmärk olevatki oma kodanikke kiusata. Kui on inimene, keda on vaja kõrvaldada, küll siis leitakse ka paragrahv. Kõik, kes te julgete kritiseerida, värisega mõeldes, kellele teie seast järgmisena paragrahv leitakse, seda kutsutakse poliitiliseks arveteõiendamiseks.
Millimalli on oma roosad prillid ammu kaugele vaatamise prillide vastu vahetanud ja nüüd paistab see riik, kus 19 a tagasi lippudega sai vehitud, kogu oma "hiilguses". Värviteadlased ütlevad, et sinine, must, valge, on kurbuse kombinatsioon.
Olen ikka veel vaba ja sõltumatu. Politsei poolt teostatav poliitiline tellimustöö, või mõni raskelt nihkes naaber, ei pane mind oma veendumustele keskmist sõrme näitama. Ehk keegi saabki sellest moraalse rahulduse ja siis on nad ju jälle häppid. Mina elan oma elu nii, et ei tuleks jama kui Peetrus mind paradiisiväravate ees guugeldab. Kui paradiisi ei pääse pole ka hullu, paradiisis pidi olema küll hea kliima aga põrgus huvitavam seltskond.
Arvestades eksmaavanema ja siin toodud asjaosaliste suuri pingutusi ja sõbralikke suhteid prokuratuuri ja politseiga, küll nuputatakse ka millimallile §.
Huvitav, kes millimallist tehakse - varas, maksupettur, altkäemaksuvõtja, võõra vara omastaja, narkodiiler, roimar, riigireetur vm. Ootame, las nokitsevad, see on ju kinni makstud - Audru valla maadega.
Aga nüüd asjast. Paar postitust tagasi kirjutasin kuidas avastasin tühised maatehingud. Vaata eestpoolt ja tuleta siis meelde. (postitus 05.04.2010 "Audru Kalakasvatuse maade ost- tühine")
Nagu allpool näed, ma ei valetanud ega visanud villast.
Uus maavanem A. Metsoja tühistas T. Kivimägi korralduse, millega too andis Fjordfresh Holdingule nõusoleku, Suuresilla Suurfarmi (Audru kalakasvatuse) maade omandamiseks.
Kuidas siis jälle nii juhtus?
Meil käivad ikka asjad nii, et süüdistatakse aega, teadmatust, kiirust või mõnda muud näota ja nimeta olevust.
Seega on tühised ka kõik järgnevad tehingud mis tehti Fjordfresh Holdingu nimel nende maadega.
Vähemalt näitas uus maavanem selgroogu - loomulikult oli see tal sundkäik. Aga hr Kivimägi kes istub linnapea toolil ......
1. Ja siin siis dokumendid
Hr Kivimägi annab ebaseadusliku loa Suuresilla Suurfarmi maade omandamiseks Fjordfresh Holdingule.
https://docs.google.com/fileview?id=0B2O3WIDSBFSdZTJkYWExZTEtODcwNy00NjYzLTg4YzItYjgyODlhNjlmOGIz&authkey=CKOw97cF&hl=en
2. Sõlmitakse lepingud Audru valla ja Fjordfresh Holdingu vahel kinnistute üleandmiseks jne (loe ise).
Nagu loed on nimetatud lepingute sõlmimine eeltingimuseks Põldeotsa ja Saulepa külas Suuresilla Suurfarmi ( Audru kalakasvatuse) detailplaneeringu kehtestamisel. Kuna "kinnisvara omandamise seadus" kohaselt on selline maa omandamise tehing tühine algusest peale, siis on ka sellega seonduvad järgnevad tehingud tühised.
https://docs.google.com/fileview?id=0B2O3WIDSBFSdODdhMGIxMjEtZmFjMi00MDdlLWI3YTUtOWIzNGU4NWIzNTY0&authkey=CNnh9L0G&hl=en
3. Eksmaavanem T. Kivimägi korralduse tühistamine maavanem Metsoja poolt
https://docs.google.com/fileview?id=0B2O3WIDSBFSdZjA3YWU1NTUtZWIyMi00Mzc2LTliOWItMGM2MzUyYjhkYWI4&hl=en4.
4.Siin veel üks õnnetu kiri millega juhtus väike äpardus, kuid midagi ikka välja loed.
https://docs.google.com/fileview?id=0B2O3WIDSBFSdMWU5N2I3NTktZDYzMC00NDMwLTk4ZmQtMzg5M2U0NmFlNGIy&authkey=CKrr7sUM&hl=en Tule tagasi ja siis saad teada kuidas....
kell August 24, 2010
kell June 09, 2010
kell May 19, 2010
kell May 17, 2010
Maavanem tühistas T. Kivimägi poolt Fjordfresh Hol...

References: § 30
 § 30
 § 5
 § 30
 § 30
 §30
 § 25
 § 59
 §59
 § 59
 § 40